
REFERAT

privind actualizarea valorii Devizului General necesar pentru realizarea obiectivului de investiţii „REABILITARE TERMICĂ BLOC PIAŢA MĂRĂŞTI, NR.1-2”, cuprins în Programul naţional multianual pentru creşterea performanţei energetice a blocurilor de locuinţe din municipiul Timişoara, cu finanţare în  anul 2009

     Programul naţional multianual privind creşterea performanţei energetice la blocurile de locuinţei reprezintă documentul elaborat de către Ministerul Dezvoltării Regionale şi Locuinţei, pe baza programelor locale aprobate prin hotărâri ale consiliilor locale şi transmise de coordonatorii locali.

Prin HCL nr.226/26.05.2009, s-a aprobat în Consiliul Local,  Devizul General pentru blocul de locuinţe din Piaţa Mărăşti nr.1-2, având o valoare de 985.360 lei, din care C+M reprezintă 811.850 lei. Imobilul are 47 de apartamente, o arie utilă totală de 4132 mp, un sistem constructiv format din cărămidă plină, panouri tristrat beton armat şi B.C.A. şi un regim de înălţime S+P+10E. Este situat în zona centrală a municipiului Timişoara, pe latura nordică a cartierului Cetate.

Prin nota de fundamentare nr. RE 2010-2497/06.05.2010, proiectantul investiţiei, SC IPROTIM SA solicită reactualizarea Devizului General pentru execuţia lucrărilor de intervenţie la valoarea de 1.288.790 lei (din care C+M, 1.087.700 lei), motivând finalizarea reabilitării prin suplimentarea unor serii de lucrări, după cum urmează: termo-hidroizolarea pereţilor exteriori ai caselor lifturilor, cu finisare şi aplicare de tencuieli decorative; decopertarea totală a tencuielilor fisurate din zona aticului şi tencuirea acestor zone; recondiţionarea esslinger-urilor; debitarea grilajelor metalice de la balcoane din dreptul stâlpilor şi fixarea lor prin conectori metalici; reparaţii la cadrele vizibile; termo-hidroizolare cornişă; suplimentare tablou de tâmplărie PVC. Diferenţa de 303.430 lei (C+M: 275.850 lei) va fi suportată integral din bugetul local.


Având în vedere cele mai sus prezentate, precum şi nota de fundamentare anexată, vă înaintăm spre aprobare valoarea actualizată a obiectivului de investiţii „REABILITARE TERMICĂ BLOC PIAŢA MĂRĂŞTI, NR.1-2”.

